open-index/open-wikipedia-markdown huggingface dataset:
Perperikon

A antiga cidade tracia de **Perperikon** (ou tamén **Perpericon**; en , en ) atópase no leste das Montañas Ródope, a 15&nbsp;km ó nordeste da vila de Kardzhali, en Bulgaria. Atópase nun monte de 470 m de altura, e crese que puido ter sido un lugar sagrado. A vila de Gorna Krepost ("fortaleza superior") atópase ó pé do monte e o río Perpereshka discorre preto de alí. Perperikon é o meirande conxunto megalítico dos Balcáns.

Crese que o Templo de Dioniso estaba localización na cidade. Un centro de visitantes está a ser construído, cun custo de 2,4 millóns de euros, con fondos da Unión Europea.

## Galería de imaxes 

Ficheiro:Perperikon, grobnitsa na vladetelite.jpg|As tumbas dos gobernantes.
Ficheiro:Perperikon-Medieval-Walls.jpg|Antigos edificios de Perperikon.
Ficheiro:Perperikon E5.jpg
Ficheiro:Perperikon Nenko Lazarow 131.JPG
Ficheiro:Perperikon Nenko Lazarow 060.JPG
Ficheiro:Perperikon Nenko Lazarow 064.JPG
Ficheiro:Perperikon Bulgaria.jpg

## Notas 
## Véxase tamén 
### Outros artigos 
* Seutópole
### Ligazóns externas 
*Páxina oficial
Digoxixenina

A **digoxixenina** (pronunciado /digoksiʃenína/), abreviada DIG, é un esteroide que se encontra exclusivamente nas flores e follas das plantas estraloques das especies *Digitalis purpurea*,  *Digitalis orientalis* e *Digitalis lanata*, onde está unida a azucres formando glicósidos (por exemplo, o lanatósido C).

## Uso en biotecnoloxía 
A digoxixenina é un hapteno, unha pequena molécula con elevada antixenicidade, que se utiliza en moitas aplicacións moleculares de xeito similar a outros haptenos moi usados como o 2,4-dinitrofenol, a biotina e a fluoresceína. Tipicamente, a digoxixenina introdúcese quimicamente (conxugación) en biomoléculas (proteínas, ácidos nucleicos) para ser detectada en posteriores ensaios.

**Proteínas que se unen á DIG**.- Tinberg et al. deseñaron proteínas artificiais que se unen á DIG. A mellor foi a DIG10.3, que era unha proteína de 141 aminoácidos que se unía á DIG cunha constante de disociación (Kd) de 541 (+/- 193) pM.

Os anticorpos anti-digoxixenina con altas afinidades e especificidade utilízanse en diversos inmunoensaios biolóxicos (por exemplo en ELISA). Os anticorpos son etiquetados con tinguiduras, enzimas ou fluorescencia, directamente ou secundariamente, para a visualización e detección.

A digoxixenina é, pois, unha inmunoetiqueta multiúsos, e especialmente un marcador estándar en inmunohistoquimica para a hibridación in situ. Neste caso é conxugada a unha soa especie de nucleósido trifosfato de ARN (normalmente de uridina), que se incorpora despois ao ARN (unha "ribosonda") a medida que este se sintetiza pola maquinaria celular..

Permite realizar o seguinte:
* Sondas de hibridación in situ non radioactivas para detectar ácidos nucleicos en plantas, con capacidade de detectar 1&nbsp;µg de ADN de plásmido.
* Conxugados péptido-DIG, é dicir, ensaios de bradicinina por inmunoensaios de quimioluminescencia moi sensible.
* Trazadores etiquetados con DIG e fluorescentes para inmunoensaios competitivos, é dicir, para estimar o límite de detección de digoxina, fármaco usado para curar arritmias cardíacas, por debaixo de 0,2&nbsp;ng mL−1.
* A digoxixenina pode ser conxugada con azucres para estudar eventos de glicosilación, mesmo en sistemas biolóxicos.

## Notas 
## Véxase tamén 
### Outros artigos 
* Inmunotinguidura
Rochas de Belogradchik

As **rochas de Belogradchik** (en , *Belogradchishki skali*) son un conxunto de formacións rochosas de arenito e conglomerado que se atopan na zona occidental dos Balcáns (*Stara Planina*), preto da vila de Belogradchik, no noroeste de Bulgaria. As rochas varían de cor dende o vermello até o amarelo e algunhas delas chegan até os 200 m de altitude. Algunhas das rochas teñen asociadas lendas por mor das súas orixinais formas. Adoitan levar os nomes dos obxectos ou das persoas ás que se parecen. As rochas de Belogradchik foron declaradas espazo natural polo goberno búlgaro e son un dos principais destinos turísticos da rexión. Son o único hábitar por unha especie de planta endémica de Bulgaria, *Hieracium belogradcense*, que está seriamente ameazada.

## Notas 
## Véxase tamén 
### Ligazóns externas 
*Richas de Belogradchik
Gabriel Deck

**Gabriel Alejandro Deck**, nado o 8 de febreiro de 1995 en Añatuya, Santiago del Estero, é un xogador arxentino de baloncesto profesional. Xoga de ala no Real Madrid da Liga ACB. Formou parte de diversos equipos da selección arxentina en categorías formativas.

## Traxectoria profesional 
Debutou na liga Nacional de Básquet vestindo á camiseta de Quimsa o 15 de xaneiro de 2010, enfrontándose a Quilmes de Mar del Plata.

Na tempada 2016-17 fichou por San Lorenzo, club co que gañou o campionato de Liga, resultando ademais elixido MVP das finais.

Ao ano seguinte gañou co seu club a liga das Américas, sendo tamén elixido MVP do torneo. Igualmente gañou a liga Nacional, sendo declarado MVP tanto da tempada regular como das finais. Ao terminar a tempada asinou contrato por tres anos co Real Madrid.

O 12 de abril de 2021, Deck asinou por varios anos cos Oklahoma City Thunder da National Basketball Association (NBA).

## Selección nacional 
Deck xogou para a Selección arxentina no Campionato Mundial de Baloncesto Sub-19 de 2013. Tendo unha media de 21.5 puntos e 7.2 rebotes en oito partidos no torneo Mundial FIBA Sub-17 de 2012, Deck foi goleador do torneo e ademais integrou o quinteto ideal xunto a outras grandes promesas como Dante Exum, Mario Hezonja, Justise Winslow e Jahlil Okafor. En abril de 2013, Deck participou no Nike Hoop Summit de 2013 para o equipo da Selección Mundial disputando tan só 8 minutos na vitoria 112-98 sobre a Selección Xuvenil de USA. En 2013 foi campión mundial fiba 3×3 sub18 -fiba 3×3 ou18 world championship- en Iacarta, Indonesia en 2013. Tamén foi pre-seleccionado no equipo do Campionato Mundial de 2014, aínda que finalmente non formou parte da lista definitiva. O seu torneo máis importante a nivel xuvenil é o fiba3x3 ou18 en Iacarta, Indonesia 2013, onde foi campión mundial. En 2015, volveu formar parte da lista de 20 xogadores do adestrador Sergio Hernández con vista aos Xogos Panamericanos e foi parte do equipo que competiu no Campionato FIBA Américas disputado en Cidade de México, obtendo a clasificación aos Xogos Olímpicos de 2016 e o segundo posto neste torneo.

## Palmarés 
### Campionatos nacionais 
* Quimsa:
** **Liga Nacional de Básquet**: 2014-15.
** **Torneo Súper 8**: 2014.
* San Lorenzo de Almagro:
** **Liga Nacional de Básquet**: 2016-17, 2017-18.
** **Torneo Súper 4**: 2017.
* Real Madrid:
** **Supercopa de España**: 2018.

### Campionatos internacionais 
* Quimsa:
** **Liga Suramericana de Clubs**: 2009.
* San Lorenzo de Almagro:
** **Liga das Américas 2018**

### Galardóns persoais 
* MVP das finais da liga das Américas: 2018.
* MVP das Finais da liga Nacional de Básquet: 2016-17, 2017-18.
* MVP da Tempada da LNB: 2017-18.
* Mellor quinteto da liga Nacional de Básquet: 2016-17, 2017-18.
* Mellor xogador nacional da LNB: 2017-18.
* Mellor Xogador U23 da LNB: 2017-18.
* Xogo das Estrelas da liga Nacional de Básquet: 2015.
* Xogador de Maior Progreso da liga Nacional de Básquet: 2014-15.

## Notas 
## Véxase tamén 
### Ligazóns externas 
* Ficha en ACB.com 
* Ficha de Gabriel Deck na web oficial do Real Madrid
Broncoscopia

A **broncoscopia** é unha técnica de visualización das vías aéreas baixas usando un broncoscopio flexible ou ríxido, a cal pode ser utilizada con fins diagnósticos ou terapéuticos.

Esta técnica utilízase para o exame da vía aérea, entre outros fins, para o diagnóstico de procesos inflamatorios, infecciosos, tumorais, hemorráxicos e a localización de corpos estraños.

## Historia 
O alemán Gustav Killian realizou a primeira broncoscopia en 1897. Killian usou un broncoscopio ríxido para extraer un óso de porco, realizando o procedemento baixo anestesia local con cocaína. Na década de 1920, Nathan Faux perfeccionou o broncoscopio, usando un tubo ríxido para visualizar a traquea e os bronquios principais. O xaponés Shigeto Ikeda inventou o broncoscopio flexible en 1966. Inicialmente empregaba filamentos de fibra óptica requirindo unha fonte de luz externa, tiña un diámetro exterior de aproximadamente 5 a 6&nbsp;mm, cunha capacidade de flexionarse 180 graos e estenderse 120 graos, permitíndolle entrar nos bronquios lobares e segmentarios. Máis recentemente substituíronse estes dispositivos orixinais por broncoscopios equipados cun dispositivo de vídeo localizado no seu extremo distal.

## Tipos 
Existen dous tipos de broncoscopios: flexible (fibrobroncoscopia) e ríxido. A fibrobroncospia realízase xeralmente baixo anestesia local, co paciente desperto. A broncoscopia ríxida pode ser usada para a extracción de corpos estraños ou a colocación de stents; este procedemento realízase xeralmente baixo anestesia xeral.

## Fins da broncoscopia 
### Diagnóstica 
* Para observar anormalidades na vía aérea.
* Para obter mostras de tecido pulmonar en varias enfermidades, os cales poden obterse realizando unha biopsia, lavado broncoalveolar ou cepillado endobronquial.
* Para diagnosticar un paciente con hemorraxia pulmonar, sospeita de cáncer de pulmón, tose crónica e sarcoidose, entre outros.

### Terapéutica
* Para remover secrecións, sangue ou obxectos estraños aloxados na vía aérea.
* Resección por medio de láser, electrocirurxía ou crioterapia de tumores ou estenose de orixe benigna da traquea e bronquios.
* Inserción de stents co fin de aliviar a presión extrínseca ocasionada por procesos benignos ou malignos.
* A broncoscopia tamén se utiliza na traqueostomía percutánea.
* Intubación traqueal de pacientes con vía aérea difícil, usando un broncoscopio flexible.

## Véxase tamén
### Ligazóns externas 
*Medical Encyclopedia - Bronchoscopy
*Aaron's Tracheostomy Page - Bronchoscopy
Diavolskoto Geurlo

**Diavolskoto Geurlo** (en ) é unha cova que se atopa no oeste das Montañas Ródope, preto da vila de Gyovren, en Bulgaria. Está preto da fronteira con Grecia. É unha popular atracción turística da zona.

miniatura|dereita|250px|Gravado na cova do demo.

## Mitoloxía 
Segundo unha lenda de orixe tracia, a cova é o lugar por onde Orfeo descendeu ó Inferno ou reino de Hades para recuperara a vida da súa amada Eurídice. Existen dúas esculturas no fondo da gran sala da cova que foron talladas para ilustrar esta lenda.

## Fauna 
A cova conta cunha das colonias de morcegos das covas máis importantes do país.

## Galería de imaxes 

Ficheiro:DevilsThroathCave.jpg
Ficheiro:Devil's Throat Cave 05.jpg
Ficheiro:Devil's Throat Cave 71.jpg
Ficheiro:Devil's Throat Cave 58.jpg
Ficheiro:Devil's Throat Cave 49.jpg
Ficheiro:Devil's Throat Cave 15.jpg
Ficheiro:Devil's Throat Cave 18.jpg

## Véxase tamén 
### Ligazóns externas 
* Páxina sobre a cova
Ratchet & Clank (videoxogo)

:*Este artigo trata sobre o videoxogo. Para  a serie de videoxogos, véxase Ratchet & Clank (serie). Para a película,  véxase Ratchet & Clank (filme)*

***Ratchet & Clank*** é un videoxogo de plataformas e disparos en primeira e terceira persoa, desenvolto orixinalmente para PlayStation 2, desenvolto por Insomniac Games e distribuído por Sony Computer Entertainment. Foi lanzado en varios territorios durante 2002; en Europa estreouse o  8 de novembro de 2002. En 2012, o videoxogo relanzouse para PlayStation 3 como parte dun recompilatorio das tres primeiras entregas da serie, denominado Ratchet & Clank Trilogy HD, que apareceu en Europa o 27 de xuño.

No certame E3 2014 dos Ánxeles, Insomniac Games anunciou unha nova versión deste título para a consola PlayStation 4, con data de lanzamento en 2015. Este lanzamento adiouse ata abril de 2016 , coincidindo coa estrea da película homónima.

O videoxogo presenta as aventuras do dúo de personaxes, formado polo lombax antropomórfico Ratchet e o seu robot acompañante Clank, os cales se coñecen no planeta natal primeiro. Ambos recorren planeta por planeta a galaxia ficticia na que se ambienta o título, na busca do inimigo principal, Drek, quen busca a creación dun novo planeta para o seu posterior dominio, tendo iso como consecuencia a destrución do resto da galaxia.

En cuanto a mecánica de xogo, combínanse fase de plataformas a superar para avanzar no mapeado de cada planeta xunto con outros momentos onde se deberá empregar o arsenal do que se dispón para derrotar os múltiples tipos de inimigos existentes en cada zona, alternadas con pequenos crebacabezas que abren novas áreas ao ser resoltos. Ao avanzar na aventura, o acceso a novas armas e dispositivos axudarán a seguir progresando ata a batalla final.

## Notas 
## Véxase tamén 
### Ligazóns externas 
*Vídeo análise do xogo para PS4
Fortaleza de Belogradchik

A **fortaleza de Belogradchik** (en , *Belogradchishka krepost*), tamén coñecida como **Kaleto** (Калето, "a fortaleza", do turco *kale*), é unha antiga fortaleza que se atopa ós pés dos Balcáns, preto da vila de Belogradchik, en Bulgaria. A fortaleza é un dos principais atractivos turísticos e culturais da vila, e xunto coas rochas de Belogradchik son as principais atraccións da rexión. É unha das construcións defensivas mellor conservadas de Bulgaria e un monumento cultural de grande importancia no país.

Os muros da fortaleza teñen 2 metros de espesor nos alicerces e chegan até os 12 m de altura. Existen tres zonas fortificados separados que están conectados entre elas a través de portas. A fortaleza ten unha área total de 10.210 metros cadrados. A fortaleza de Belogradchik foi reconstruída para converterse máis tarde nun monumento cultural proclamado. É administrado pola autoridade do museo histórico local.

## Galería de imaxe 

Ficheiro:Kaleto fortress galleryfull.jpg|Unha das porta de entrada
Ficheiro:Belog 1.JPG|
Ficheiro:Belog 2.JPG|
Ficheiro:Belog 3.JPG|
Ficheiro:Belogradchik Fortress.png|Plano da fortaleza

## Notas
Kangasniemi

**Kangasniemi** é un municipio de Finlandia situado na rexión de Savonia do Sur. En 2018 a súa poboación era de 5&nbsp;449&nbsp;habitantes. A superficie do termo municipal é de 1&nbsp;326,75&nbsp;km2, dos cales 257,91&nbsp;km2 son auga. O concello ten unha densidade de poboación de 5,10&nbsp;hab./km².

Heinävesi limita cos municipios de Hirvensalmi, Mikkeli, Pieksämäki, Hankasalmi, Joutsa e Toivakka, estes tres últimos pertencentes á rexión veciña de Finlandia Central.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Kangasniemi
Gran Premio de Bahrain de 2019

O **Gran Premio de Bahrain de 2019** (oficialmente coñecido como **2019 Formula 1 Gulf Air Bahrain Grand Prix**) foi unha carreira de Fórmula Un que se celebrou o 31 de marzo de 2019 no Circuíto Internacional de Bahrain  en Sakhir, Bahrain. A carreira foi a segunda rolda da tempada  de Fórmula Un e marca a décimo quinta vez que se celebra o Gran Premio de Bahrain como parte do Campionato Mundial de Fórmula Un.

## Pneus dispoñibles 
## Clasificación 
### Cualificación 
## Carreira 
### Clasificación 
miniatura|center|800px|Resultados da carreira do GP de Bahrain de 2019.

### Voltas en cabeza
*  Sebastian Vettel (Ferrari) : **6 voltas** (1-5 / 14)
*  Charles Leclerc (Ferrari) : **40 voltas** (7-13 / 15-47)
*  Lewis Hamilton (Mercedes) : **10 voltas** (48-57)

## Estatísticas 
O Gran Premio de Bahrain de 2019 representa:
* A primeira pole position de Charles Leclerc, na súa segunda carreira con Ferrari, aos 21 anos, 5 meses e 15 días, o segundo piloto máis novo en cabeza dun Gran Premio, detrás de Sebastian Vettel (21 anos, 2 meses e 11 días en Monza no 2008) 
* A **primeira** pole dun piloto Monegasco.  
* A 62ª vez que os Ferrari sitúan dous coches en primeira fila. 
* A 74ª vitoria de Lewis Hamilton. 
* O **1º** podio e a **1ª** volta rápida de Charles Leclerc. 
* A 89ª vitoria de Mercedes GP como un construtor. 
* A 175ª vitoria de Mercedes como fabricante de motor. 
* O 46ª dobrete de Mercedes.

Durante este Gran Premio:
* Charles Leclerc foi no 999º Gran Premio na historia do campionato mundial, o 99º piloto en acadar a pole position. 
* Lando Norris acadou os seus primeiros puntos (8 puntos polo sexto lugar) na súa segunda saída nun Gran Premio. 
* Alexander Albon acadou os seus primeiros puntos (2 puntos polo noveno lugar) na súa segunda saída nun Gran Premio.
* Charles Leclerc foi declarado "Piloto do día" nunha votación realizada na páxina web oficial da Fórmula 1.

### Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
* http://www.grandprix.com.au/ páxina oficial
Robert Ridgway

**Robert Ridgway**, nado o 2 de xullo de 1850 en Mount Carmel, Illinois, e finado o 25 de marzo de 1929 en Olney, no mesmo estado de Illinois, foi un naturalista e ornitólogo estadounidense.

## Trayectoria 
Nado en Mount Carmel, Illinois, Ridgway foi un protexido do zoólogo Spencer Fullerton Baird, quen, cando foi nomeado secretario da Smithsonian Institution, propuxo a Ridgway como primeiro conservador a tempo completo de aves do U.S. National Museum. Neste posto Ridgway serviu desde 1880 até a súa morte en 1929.

Ridgway publicou un dos primeiros e máis importantes sistemas de cores para a identificación de aves, no seu libro de 1886 *A Nomenclature of Colors for Naturalists* (Boston: Little, Brown & Co.)

En 1912 publicou unha obra aínda maior sobre nomenclatura de cores, *Color Standards and Color Nomenclature*, co diñeiro que conseguiu do seu amigo José Zeledón, de Costa Rica. Ornitólogos de todo o mundo continúan citando os libros de Ridgway sobre a cor.

Na primavera de 1867, á idade de 16 anos, Ridgway foi contratado como naturalista do estudo de Clarence King. Neste estudo, no que permaneceu case dous anos, Ridgway recolleu moitos espécimes de aves, e foi un dos membros principais dos catro grandes estudos do Oeste norteamericano. Á súa volta á Smithsonian, traballou de forma informal até que foi formalmente nomeado conservador de ornitoloxía. Aínda que Ridgway só cursou o bacharelato, era moi elocuente e tiña amplos coñecementos de forma que serviu moitos anos coma voceiro da Smithsonian. Os seus amigos e colegas describírono como patoloxicamente tímido e, en xeral, evitou a publicidade e ser o foco de atención.

Ridgway foi coautor (xunto con Thomas Mayo Brewer e Spencer Fullerton Baird) de *History of North American Birds* (Boston, 1875-1884; Land Birds, 3 vols., Water Birds, 2 vols). Tamén escribiu outros libros e monografías, e máis de 450 artigos en revistas científicas.

En 1899 uniuse a E. H. Harriman na súa famosa exploración da costa de Alasca, onde acompañou a John Muir e a outros moitos naturalistas e científicos.

## Abreviatura 
* A abreviatura **Ridgway** emprégase para recoñecer a  como autoridade na descrición e taxonomía en botánica.
* A abreviatura **Ridgway** emprégase para recoñecer a  como autoridade na descrición e taxonomía en zooloxía.

## Honores 
### Distincións 
* Medalla Daniel Giraud Elliot (1919)
* Medalla Brewster (1921)

### Epónimos 
;Aves:
;Xénero:
* *Ridgwayia
;Especies de aves:
*  *Caprimulgus ridgwayi*
* *Buteo ridgwayi*
;Vexetais
;Especies vexetais:
* (Asteraceae) *Liatris ridgwayi* Standl.
* (Rosaceae) *Crataegus ridgwayi'' Sarg.

## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* Ridgway, Robert (1850-1929) no IPNI. 
* Obras de e sobre Robert Ridgway.
Tympanuchus phasianellus

miniatura|230px|Femia.
***Tympanuchus phasianellus*** é unha especie de ave da orde dos galiformes, familia dos fasiánidos e subfamilia dos tetraoninos, unha das tres que compoñen o xénero *Tympanuchus*.

Propia de Norteamérica, distribúese desde Alasca e o norte do Canadá até o centro dos Estados Unidos.

## Taxonomía 
### Descrición 
A especie foi descrita en 1758 por Linneo na 10ª edición do seu *Systema Naturae*, co nome de *Tetrao phasianellus*.

### Etimoloxía 
Para a do xénero, véxase *Tympanuchus*.

O epíteto específico, *phasianellus*, é un diminutivo do latín científico de *phasiānus*, 'faisán'. Literalmente '(que semella un) pequeno faisán'.

### Sinónimo 
* *Tetrao phasianellus* Linnaeus 1758.

## Hábitat e distribución 
O seu hábitat natural son as áreas abertas: praderías, estepas arbustivas, sabanas e bosques con árbores moi dispersas.

A súa área de distribución esténdese desde o centro de Alasca e o Yukón até o oeste do Quebec, polo norte, chegando até as grandes chairas do centro dos Estados Unidos. Nos Estados Unidos continentais perdeu gran parte da súa área de distribución orixinal, especialmente no suroeste do seu hábitat histórico. Porén, en Idaho e Utah, as cifras da súa poboación están aumentando desde a década de 1980.

A especie sufriu unha diminución pequena, estatisticamente insignificante, nos últimos 40 anos en América do Norte (datos de Breeding Bird Survey e/ou Christmas Bird Count: Butcher and Niven 2007). Porén, hai que ter en conta que estas enquisas cobren menos do 50 % da área da especie en América do Norte.

## Status 
A Unión Internacional para a Conservación da Natureza e dos Recursos Naturais considera que a especie ten unha área de distribución moi grande e, polo tanto, non se acerca ao limiar do status de vulnerábel, segundo o criterio de tamaño de área (extensión de máis de 20 000&nbsp;km2 combinado cun tamaño de dispersión decrecente ou flutuante, extensión/calidade do hábitat ou tamaño de poboación). A pesar de que a tendencia da poboación parece estar diminuíndo, non se cre que a diminución sexa o suficientemente rápida como para acercarse aos limiares de vulnerábel. O tamaño da poboación é moi grande (máis de 10 000 individuos maduros, cunha diminución continua estimada no 10 % en dez anos ou tres xeracións, polo que a especie á avaliada como *LC* (pouco preocupante).

## Notas 
## Véxase tamén 
### Bibliografía 
* del Hoyo, J., Elliott, A. & Sargatal, J. (1994): *Handbook of the Birds of the World. Vol. 2: New World Vultures to Guineafowl*. Barcelona: Lynx Edicions. ISBN 84-8733-415-6.
* del Hoyo, J.; Collar, N. J.; Christie, D. A.; Elliott, A. & Fishpool, L. D. C. (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona: Lynx Edicions / Cambridge, UK: BirdLife International. ISBN 978-84-9655-394-1.

### Outros artigos 
* Fasiánidos
* Tetraoninos
* *Tympanuchus*

### Ligazóns externas 
* *Tympanuchus phasianellus* na ADW. Con abundante información .
* *Tympanuchus phasianellus* na EOL.
Premio de Igualdade Ernestina Otero

miniatura|dereita|Premio 2023. Paz Filgueira (de pé) con mulleres premiadas en anteriores edicións: (de esquerda a dereita) Coral del Río, África González, Chis Oliveira, Mª Xosé Porteiro.

O **Premio de Igualdade Ernestina Otero** é un galardón honorífico, promovido polo Consello Municipal da Muller e Concellería de Igualdade do Concello de Vigo,  que premia a traxectoria dunha muller ou colectivo en defensa da igualdade. Toma o nome da mestra e pedagoga Ernestina Otero e ten carácter anual. 
A primeira edición do premio celebrouse en 2013 coincidindo coa celebración dos actos con motivo do Día Internacional da Muller que organizan a Concellería de Igualdade do Concello de Vigo e Consello Municipal da Muller. O galardón tamén é obra dunha muller, a artista Cuqui Piñeiro. Trátase dunha escultura en bronce que representa unha muller montando en bicicleta.
## Galardoadas 
As seguintes mulleres foron galardoadas con este premio:
*I Premio 2013. Carmen Segurana, sindicalista que  participou na organización do Movemento Democrático de Mulleres.
* II Premio 2014. Isabel Blanco, xinecóloga comprometida coa defensa dos dereitos e da saúde das mulleres.
* III Premio 2015. Antía Cal, pedagoga recoñecida polo seu traballo e esforzo no ámbito da enseñanza.
* IV Premio 2016. Coral del Río, catedrática e primeira directora da Unidade de Igualdade da Universidade de Vigo, polo seu compromiso nos estudos de xénero.
* V Premio 2017. Rosa Cobo, profesora de Socioloxía, pola súa traxectoria en favor da igualdade de xénero.
* VI Premio 2018. Ana Gandón, ex-concelleira do Concello de Vigo, polo seu labor realizado en defensa dos dereitos das mulleres.
*VII Premio 2019. María Xosé Queizán, unha das intelectuais feministas máis relevantes de Galicia, pola súa ampla traxectoria.
*VIII Premio 2020. María Xosé Porteiro, xornalista, escritora, feminista e política, pola súa defensa dos dereitos da muller.
*IX Premio 2021. Mercedes Oliveira, doutora en Filosofía e Pedagoxía e unha das activistas máis destacadas no ámbito da igualdade, cunha intensa labor nas aulas.
*X Premio 2022. África González Fernández, catedrática de Inmunoloxía da Universidade de Vigo, académica da Real Academia de Farmacia de Galicia e presidenta da Sociedade Española de Inmunoloxía, en recoñecemento pola súa traxectoria como investigadora e na vixilancia da saúde.
*XI Premio 2023. Paz Filgueira Paz, maxistrada titular do Xulgado de Violencia sobre a Muller de Vigo desde xaneiro do 2012 ata novembro do 2020, poñendo en valor a perspectiva de xénero que aporta ao seu traballo.

## Galería de imaxes 

Ficheiro:Premio Igualdade Ernestina Otero 2019 a María Xosé Queizán.jpg|Premio 2019 a María Xosé Queizán
Ficheiro:Premio de igualdade Ernestina Otero (Vigo, 2022).jpg|Premio 2022 a Africa González
Ficheiro:Paz Filgueira Paz.jpg|Premio 2023 a Paz Filgueira

## Notas
Canelé

O **canelé**, **canelat** en gascón,  é un biscoito caramelizado propio da repostaría de Bordeos. Un longo tempo de cocción aporta ao canelé unha cor marrón escurecida e un exterior crocante.

## Ingredientes 
Cunha receita a base de fariña, azucre, manteiga e ovos, será despois cada mestra ou mestre reposteiro/a a que lle acabará dando o seu toque persoal con outros ingredientes, existindo as versións con ou sen ron ou vainilla. A decoración da forma do corpo do canelé é sempre tubular.

[miniatura|Canelés cociñados en [Melide, á esquerda]]
## Orixes e tradicións 
O doce data cunha idade de aproximadamente 300 anos e con rexistros variados sobre o comezo da súa preparación no sur de Francia. Chefs como Jean-Marie Amat documentan o canelé como unha continuación da sobremesa local máis antiga das *millas* preparada a base de xemas de ovo e fariña de millo. En suma, dúas versións populares apuntan a súa orixe, unha ás monxas do convento de Santa Eulalia que crearon o canelé aproveitando as xemas de ovo doadas polos viticultores que empregaban só as claras para clarificar o viño. A segunda indica aos habitantes dos vales do río Garona que reciclaban fariña que caía dos barcos mercantes e producían o doce que posteriormente se repartía gratuitamente na vila.

A autora Dorie Greenspan investiga a posibilidade común na cociña da descuberta da receita en base a un erro, similar á orixe do *Tatin*, xa que a apropiada crema esquecida ao lume resultaría nunha mestura cunha coroa natural que trisca ao xeito do moderno canelé.

## Notas 
## Véxase tamén
### Outros artigos
*Rico
*Crema de ovo

### Ligazóns externas
*"Receita, Canelé"
Zumba

**Zumba** é unha disciplina *fitness* creada a mediados dos anos 1990 polo colombiano Alberto "Beto" Pérez,

Zumba utiliza dentro das súas rutinas os principais ritmos latinoamericanos, como o son a salsa, o merengue, a cumbia, reggaetón e a samba. 

O zumba pódese practicar a calquera idade e en calquera momento, xa que existen distintas modalidades: *Zumba Kids*, *Zumba Gold*, *Zumba Basic*, *Zumba Step*, *Zumba Toning*, *Aqua Zumba,* *Zumba Sentao*, entre outras.

## Orixes de zumba 
Termo acuñado por Beto Pérez, creador da disciplina e a marca “Zumba”. Beto quixo chamarlle "rumba", pero este nome xa estaba collido para o xénero musical cubano e podía crear confusión. Así que el e o seu socio comezaron a probar iniciais ata que lles gustou "sumba", pero Beto Pérez decidiu escribilo con "z" porque lle gustaba o personaxe Zorro cando era neno.

O Zumba é unha franquía ou nome comercial que representa unha actividade aeróbica para clases dirixidas, utilizando pasos, estilo e música similares aos ritmos latinoamericanos. Unha sesión de Zumba consiste nunha sucesión de cancións que suman os 60 minutos da clase. Para desenvolver os exercicios, aprovéitanse da estrutura da canción (verso, refrán, instrumental etc.). Desta forma dáse coherencia ao "baile" que o fai máis entretido. Utiliza un "Estilo libre coreografiado" como método de ensino. Cada estrutura ensinada repítese durante unha mesma secuencia da canción, alternando con outras secuencias e vólvese a repetir cando estas sexan iguais.

Por exemplo: Podemos facer unha combinación de pasos no refrán e ir repetindo mentres dure este e cada vez que apareza este refrán: "azucre!". Como todo exercicio de intensidade moderada - alta quéimanse calorías e a intensidade está medida polos factores coreográficos e a dedicación do executante.

Hai que distinguir as clases impartidas en estilo libre coreografado das de estilo coreografado. Aínda que ambas se poden utilizar na mesma sesión, a primeira alterna diversos pasos durante un período, repetíndoos en determinadas secuencias, pero sen implicar unha coreografía. A segunda, en cambio, está baseada nas progresións un produto final de duración determinada denominado coreografía final".

## Beneficios 
*Queima de calorías
* Tonificante muscular
* Liberación tensións
* Sociabilizade
* Aumento da tolerancia á acumulación de ácido
* Estimulante do humor

## Notas 
## Véxase tamén 
### Ligazóns externas 
*
Farah Ahmed

**Farah Ahmed Alí**, nada en Melilla en 1981, é unha modelo española. A súa familia e ela son de relixión musulmá (forman parte da etnia bérber).

## Traxectoria 
É a maior dos seus catro irmáns e con 14 anos iniciou a súa traxectoria no mundo da moda. En 2003 foi nomeada Miss Mellilla e converteuse na primeira muller musulmá que representa a unha cidade española nun certame de beleza.

En 2004, participou en Miss España onde foi a segunda Dama de Honra. Ademais, representou a España no certame de Miss Europa 2005. Pouco despois, trasladouse a vivir a Madrid e no ano 2006 foi protagonista dunha adaptación teatral da serie "*Mujeres desesperadas*", baixo o título "Seis mujeres desesperadas". Tamén hai que destacar, nese mesmo ano participou no programa de TV de Telecinco; "Esta cocina es un infierno" na que acabou sendo finalista, despois da súa experiencia televisiva foi a portada da revista masculina Sie7e.

## Notas
Paul-Marie François Rousset

**Paul-Marie François Rousset**, nado o 27 de agosto de 1921 en Grièges (Francia) e finado o 9 de xaneiro de 2016 en Bourg-en-Bresse (Francia), foi un relixioso católico latino, primeiro bispo de Saint-Étienne entre 1971 e 1987.

## Traxectoria 
Naceu o 27 de agosto de 1921 en Grièges, e foi profesor no seminario menor e, dende 1958, vigairo xeral da diocese de Belley. Renunciou por motivos de saúde o 28 de setembro de 1987 ao goberno da diocese.

Logo do final do seu pontificado, exerceu como simple párroco en diferentes localidades (Ferney-Voltaire, Saint-Jean-de-Gonville, Thoiry, Collonges...) até os 75 anos, cando se retirou á súa diocese natal. Finou o 9 de xaneiro de 2016 en Bourg-en-Bresse, onde vivira os últimos meses. Foi enterrado na catedral de San Carlos de Saint-Étienne.

## Notas
Mäntyharju

**Mäntyharju** é un municipio de Finlandia situado na rexión de Savonia do Sur. En 2018 a súa poboación era de 5&nbsp;924&nbsp;habitantes. A superficie do termo municipal é de 1&nbsp;210,98&nbsp;km2, dos cales 230,11&nbsp;km2 son auga. O concello ten unha densidade de poboación de 6,04&nbsp;hab./km².

Heinävesi limita cos municipios de Hirvensalmi, Mikkeli e Pertunmaa na súa mesma rexión, Heinola en Päijänne Tavastia, Kouvola pertencente á rexión de Kymenlaakso, e Savitaipale na rexión de Carelia do Sur.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Mäntyharju
Dayendranath Burrenchobay

**Dayendranath Burrenchobay**, nado en Plaine Magnien o 24 de marzo de 1919 e finado o 29 de marzo de 1999, foi gobernador xeral de Mauricio.

## Traxectoria 
Estudou no Imperial College London e logo traballou durante un tempo no Reino Unido. De volta a Mauricio serviu no ministerio de educación e máis tarde estivo asignado na oficina do primeiro ministro (1968-1976). Foi xefe da administración pública Nomeado pola raíña Isabel II, foi o primeiro gobernador xeral natural do país; serviu entre 1979 e 1983 durante os gobernos de Seewoosagur Ramgoolam e Anerood Jugnauth. Posteriormente dedicouse á empresa privada. Postumamente publicouse en 2000 unha compilación do seu pensamento,  *Let the People Think: A Compilation of the Thoughts of Sir Dayendranath Burrenchobay*.
## Notas
Travis Peterson

**Travis James Peterson**, nado o 18 de maio de 1985 en Glendale, Arizona, é un ex xogador profesional de baloncesto estadounidense. Cunha estatura de 2,08 metros xogaba nas posicións de ala-pivote e pivote.

## Traxectoria profesional 
O 9 de marzo de 2014, anunciouse a súa chegada ata final da tempada ó Obradoiro CAB da Liga ACB.

O 19 de maio de 2016, Peterson asinou co Valencia Basket ata o remate da tempada.

## Notas 
## Véxase tamén 
### Ligazóns externas 
* Perfil en ACB.com
Alimento saudable

Un **alimento saudable** é aquel que carece dalgún ingrediente, ou non o contén en grandes cantidades, que poida xerar algunha enfermidade dexenerativa cando se repite o seu consumo.

Ademais, é aquel que pola súa composición igual ou polo particular proceso da súa fabricación, distínguese dos produtos de consumo corrente. Son apropiados para o obxectivo nutritivo sinalado e comercialízanse indicando que responden a devandito obxectivo.

Podemos atopar estes alimentos saudables en:
* Alimentos para nenos lactantes e de pouca idade;
* Alimentos para situacións nas que aumentan as necesidades de enerxía ou nutrientes;
* Alimentos sen glute;
* Alimentos con reducido contido en calorías;
* Alimentos hiposodicos;
* Alimentos con reducido contido en graxa, colesterol e ácidos graxos saturados;
* Alimentos destinados a persoas con diabetes;
* Alimentos non refinados e produtos a base de fibra alimentaria;
* Produtos para nutrición artificial;
* Alimentos que son baixos en colesterol.

## Moderación, variedade e balance 
Os principios da alimentación saudable veñen determinados pola moderación, a variedade e o balance da comida.

Na cuestión da moderación, "non hai alimentos bos ou daniños, senón que todo alimento é saudable se é consumido con moderación". En canto á variedade, atoparémonos co consumo de todos aqueles nutrientes necesarios para o organismo, permitindo unha gran variedade de alimentos. Por último, determinarase a adecuada inxesta de nutrientes, entre o consumo enerxético, a inxesta de calorías e o gasto enerxético.

Existen dous tipos de balances enerxéticos:

* **Balance enerxético positivo**: ocorre cando a inxesta de enerxía (alimentos) supera o gasto enerxético total. O exceso de enerxía almacénase en forma de graxa nas células adiposas e os cambios a longo prazo reflíctense na estrutura corporal e o aumento de peso.
* **Balance enerxético negativo**: é cando a inxesta de enerxía é menor que o gasto enerxético total. Como consecuencia, o corpo utiliza as reservas de glucóxeno e de graxa como combustible, reducindo o tecido graxo e provocando a redución de peso.

O cálculo do gasto enerxético realízase da seguinte maneira:

Balance enerxético = inxesta enerxética (alimentación) - gasto enerxético.

## Notas 
## Véxase tamén 
### Outros artigos 
* Ortorexia
* Saúde
* Alimentos funcionais
Emmanuelle Riva

**Paulette Germaine Riva**, nada en Cheniménil o 24 de febreiro de 1927 e finada en París o 27 de xaneiro de 2017, foi unha actriz francesa, coñecida como **Emmanuelle Riva** (|ɛmanɥɛl ʁiva|). É coñecida especialmente polas súas interpretacións nos filmes *Hiroshima mon amour* (1959) e *Amour* (2012).

Riva foi candidata ao premio da BAFTA polo seu papel en *Hiroshima mon amour*, e gañou a Copa Volpi do Festival de Venecia por *Thérèse Desqueyroux* (1962). Pola súa interpretación en *Amour*, de Michael Haneke, gañou o BAFTA e o César e foi candidata ao Oscar á mellor actriz.

## Traxectoria 
### Primeiros anos 
Riva naceu en 1927 en Cheniménil, Francia, filla de Jeanne Fernande (de solteira Nourdin), unha costureira, e René Alfred Riva, pintor de carteis italiano.

Creceu en Remiremont e Riva amosou unha paixón temperá pola interpretación, actuando en obras de teatros locais, aínda que traballou durante varios anos como costureira. Tras ver un anuncio nun xornal local, Riva apuntouse a unha escola de interpretación de París.

Aos vinte e seis anos mudouse a París para tratar de seguir unha carreira como actriz, a pesar das obxeccións da súa familia. En 1954, debutou no teatro parisiense cunha produción de *Arms and the Man*, de George Bernard Shaw.

### Carreira cinematográfica 
Riva tivo un dos papeis principais de *Hiroshima mon amour* (1959), filme dirixido de Alain Resnais e escrito por Marguerite Duras, en que interpretou unha actriz francesa que tiña un idilio cun arquitecto xaponés (Eiji Okada) en Hiroshima.

### Outros traballos 
Riva tivo unha extensa carreira teatral en París. En 2001 actuou en *Medea* no Festival d'Avignon. Tamén apareceu ocasionalmente na televisión francesa. Riva volveu aos escenarios parisienses en febreiro de 2014, coprotagonizando con Anne Consigny a obra de Marguerite Duras *Savannah Bay* no Théâtre de l'Atelier.

Mentres filmaba *Hiroshima mon amour*, Riva fotografou Hiroshima; medio século despois expuxéronse estas fotografías no Nikon Salon e foron editadas en forma de libro en Francia e o Xapón.

Riva tamén publicou poesía.

### Falecemento 
Riva faleceu de cancro o 27 de xaneiro de 2017 en París, catro semanas antes do seu noventa aniversario. O 4 de febreiro de 2017 tivo lugar un servizo na súa memoria na igrexa de Saint-Germain de Charonne no 20.º arrondissement de París; foi enterrada no cemiterio de Charonne.

## Vida privada 
Riva nunca casou nin tivo fillos. Tivo unha parella, que faleceu en 1999. Riva era a propietaria dun apartamento nun cuarto andar no Barrio Latino de París, en que viviu durante máis de medio século.

## Filmografía seleccionada 
## Obras 
*
*
*
*
*

## Notas 
## Véxase tamén 
### Ligazóns externas 
* Emmanuelle Riva en NewWaveFilm.com
The Microphones

**The Microphones** é unha banda estadounidense de indie rock procedente de Olympia, Washington, fundada en 1996 e disolta en 2003, cunha curta reunión en 2007 e rexurdimentos en 2019 e 2020. O grupo está liderado por Phil Elverum que sempre foi o principal compositor e produtor dos álbums da banda, pero tamén colaborou con outros músicos locais nas súas gravacións e xiras. A meirande parte das gravacións de Elverum do seu período inicial foron publicadas polo selo K Records. 

Dende o ano 2003 Elverum grava e actúa baixo o nome de Mount Eerie. En xuño de 2019 realizou un único concerto en Anacortes, Washington, baixo o nome de The Microphones e anunciou o lanzamento dun novo álbum da banda, *Microphones in 2020*, en agosto de 2020.

## Discografía 
## Notas
Gobernador Xeral de Antiga e Barbuda

O **Gobernador Xeral de Antiga e Barbuda** é o representante do Monarca de **Antiga e Barbuda**, actualmente a Raíña Isabel II. A residencia oficial do Gobernador Xeral é a Casa do Goberno e o actual Gobernador Xeral é Rodney Williams.

A posición do Gobernador Xeral foi estabelecida cando a Antiga e Barbuda lle foi concedida a independencia o 1 de novembro de 1981, antes diso existía o cargo equivalente de Gobernador de Antiga e Barbuda.

## Gobernadores Xerais de Antiga e Barbuda (1981–presente) 
## Véxase tamén 
### Outros artigos
* Lista de Primeiros Ministros de Antiga e Barbuda
* Reinos da Commonwealth de Nacións
Maruja Roca

**Maruja Roca Calvo**, nada en Castro de Rei o 12 de marzo de 1912 e finada en Becerreá en 2011, foi unha fotógrafa galega.

## Traxectoria 
Filla de Antonio Roca e Manuela Calvo Bernardo, naceu en Castro de Rei. Aos catro anos a familia trasladouse a Baralla onde montaron o café Roca. Casou en Becerreá nos anos corenta. e converteuse na fotógrafa de Becerreá.

## Notas 
## Véxase tamén 
### Bibliografía 
* 

### Ligazóns externas 
* , Nieves (15/3/2019). "A fotógrafa, revelada" ("O tesouro insólito") *El Progreso*.
* "Maruja Roca, unha gran fotógrafa descoñecida no Lugo dos anos 40" Televisión de Galicia.
Los Millares

**Los Millares** é un asentamento prehistórico da Idade do Cobre (3200-2200 a. da era actual), formado por un poboado e a súa necrópole cunha extensión de 6 e 13 hectáreas respectivamente. Está situado no municipio de Santa Fe de Mondújar, Almería. Forma un esporón chairo na foz do río Andarax e a rambla de Huéchar. O asentamento ten catro liñas de muralla, unha necrópole formada por unhas 80 tumbas colectivas e unha dobre liña de fortines que controlan visualmente a contorna. Calcúlase que na época de maior esplendor vivían unhas mil persoas nos Millares.

## Notas
Nikolai Przewalski

**Nikolai Mikháilovich Przhevalski** ou **Przewalski**, ou **Nikolai Mikháilovich Przhevalskiy**, (en polaco Przewalski, en ruso Пржевальский, transliterado de varias maneras: **Przhevalski**, **Prževalskij**, **Prjevalsky**...), nado en Smolensk o 12 de abril de 1839 e finado en Karakol, rexión de Isiq-Köl o 1 de novembro de 1888, foi un xeógrafo e naturalista ruso, importante explorador de Asia Oriental e Asia Central.

## Traxectoria 
Przevalski naceu en Smolensk no seo dunha familia da nobreza polaca, cidade onde iniciou os seus estudos, antes de ingresar na Academia Militar de San Petersburgo. En 1864 foi profesor de xeografía na Escola Militar de Varsovia.

En 1867 Przevalski solicitou á Sociedade Xeográfica Rusa ser enviado a Irkutsk, no leste de Siberia. A súa intención era explorar a conca do río Ussuri, un afluente do Amur. Esta foi a súa primeira expedición de importancia, que durou dous anos. Przevalski publicou o diario da expedición co título *Viaxes pola rexión do Ussuri, 1867-69*.

Despois desta exploración realizou outras catro. Aínda que nunca chegou á súa meta final, a cidade de Lhasa, no Tíbet, viaxou a través de rexións descoñecidas, ao oeste, como o norte do Tíbet, a actual Qinghai e Zungaria.

Przevalski contribuíu significativamente ao coñecemento europeo sobre a Asia Central, e foi o primeiro europeo que descubriu unha das poucas subespecies existentes do cabalo salvaxe, que hoxe leva o seu nome: *Equus ferus przewalskii*.

## Abreviatura (botánica) 
A abreviatura **Przew.** emprégase para recoñecer a Nikolai Przewalski como autoridade na descrición e clasificación científica dos vexetais.​

## Abreviatura (zooloxía) 
A abreviatura **Przewalski** emprégase para indicar a Nikolai Przewalski como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Meyer, Karl E. & Shareen-Blair Brysac (1999): *Tournament of shadows: the great game and the race for empire in Central Asia*. Nova York: Basic Books. ISBN 978-1-5824-3106-2.

### Ligazóns externas 
* «Nikolai Mikhailovich Przhevalsky and the politics of russian imperialism» , artigo de Kyrill Kunakhovich en *IDP News*, n.º&nbsp;27 . Consultado el 17 de marzo de 2019.
* 
*
Taj Mahal (homónimos)

**Taj Mahal** pode referirse a:

* ***Taj Mahal***, un mausoleo na India, Patrimonio da Humanidade;
* ***Taj Mahal (músico)***, un músico estadounidense.
Pertunmaa

**Pertunmaa** é un municipio de Finlandia situado na rexión de Savonia do Sur. En 2018 a súa poboación era de 1&nbsp;714&nbsp;habitantes. A superficie do termo municipal é de 454,20&nbsp;km2, dos cales 79,75&nbsp;km2 son auga. O concello ten unha densidade de poboación de 4,58&nbsp;hab./km².

Heinävesi limita cos municipios de Hirvensalmi e Mäntyharju na súa mesma rexión, Hartola e Heinola, pertencentes á rexión de Päijänne Tavastia, e Joutsa na rexión veciña de Finlandia Central.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Pertunmaa
Tetrastes sewerzowi

***Tetrastes sewerzowi***, é unha especie de ave da orde dos galiformes, familia dos fasiánidos e subfamilia dos tetraoninos, unha das dúas que compoñen o xénero *Tetrastes*.

## Características 
Cercanamente emparentado co grévol común (*Tetrastes bonasia*) ten unha aparencia moi similar a este. As partes superiores e o peito son de cor castaña intensamente veadas en negro e branco, e as inferiores son brancas con pencas negras. A garganta é negra, e está enmarcada cunha lista branca. Tamén ten unha lista branca postocular. Os machos presentan unha pequena carúncula vermella sobre os ollos. Diferénciase unicamente do grévol común en ter máis pencas negras nas partes superiores e ter unha cor máis castaña no peito; ademais, o patrón de franxas da cola é diferente.

## Hábitat e distribución 
É unha especie sedentaria vive nos montes do oeste da China: (Gansu, leste do Tíbet, noroeste de Yunnan e norte de Sichuan), en bosques de coníferas e mixtos.

## Taxonomía 
### Descrición 
A especie foi definida en 1876 polo naturalista ruso Nikolai Przewalski,

### Sinónimo 
Ademais de polo nome actualmente válido, a especie coñeceuse tamén polo sinónimo: 
* *Bonasa sewerzowi* (Prjevalsky, 1876)

### Subespecies 
Recoñécense, dentro da especie, dúas subespecies:
* *Tetrastes sewerzowi secundus* Riley, 1925
* *Tetrastes sewerzowi sewerzowi* Prjevalski, 1876

### Nomes comúns 
Na bibliografía internacional coñécese como *grévol chinés* (debido á súa principal área de dispersión) ou *grévol de Severtzov*, xa que o seu descritor dedicoulle a especie ao seu compatriota o explorador e naturalista ruso Nikolai Alekséievich Sévertsov.

## Notas 
## Véxase tamén 
### Bibliografía 
* del Hoyo, J.; Collar, N. J.; Christie, D. A.; Elliott, A. & Fishpool, L. D. C. (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona: Lynx Edicions / Cambridge, UK: BirdLife International. ISBN 978-84-9655-394-1.

### Outros artigos 
* Galiformes
* Fasiánidos
* Tetraoninos
* *Tetrastes*

### Ligazóns externas 
* *Tetrastes sewerzowi* na ADW.
* Black Breasted Hazel Grouse. *Tetrastes sewerzowi* Przewalski 1876 na EOL.
* Imaxes e vídeos do grévol chinés *(Bonasa sewerzowi)* en ARKive.
* BirdLife Species Factsheet